section_heading: Behar (1900. – 1910.)
paragraph_text: Behar je bio list u čijem je zaglavlju pisalo "List za zabavu i pouku". Objavljivao je književne priloge, povijesne i kulturne članke, prijevode iz orijentalnih književnosti, didaktičko-religiozne priloge i dr. Prvi urednik lista bio je Safvet-beg Bašagić, a u listu su su surađivali hrvatski i muslimanski intelektualci. Bašagić je uređivao prvu godinu, Edhem Mulabdić od drugog do sedmog godišta. Godine 1906. Mehmed Džemaluddin Čaušević uređuje list. Posljednje tri godine Behar je uređivao Šemsi-beg Salihbegović. Hrvatski veletrgovac i političar podrijetlom iz Tešnja, Ademaga Mešić, osigurao je financijsku stranu izdavanja časopisa, te se smatrao i vlasnikom Behara.<ref> Biblioteka grada Sarajeva, Behar(bgs.ba)  Behar, br. 1., str. 23., 36. »Vlasnik: Adem aga Mešić.« Perzijska riječ  behār došla je u hrvatski preko turskog, a znači ''reg. ekspr. cvijet voćke, latice takvoga cvijeta i meton.'' proljetni cvat voćaka,<ref>Hrvatski jezični portal (pristupljeno 7. siječnja 2015.) tako da ime časopisa navješćuje kulturno proljeće islamske čitateljske publike i književne produkcije.